CELEX: 32004D0791(01)
Language: sk
Date: 2004-11-22 00:00:00
Title: Rozhodnutie Rady 2004/791/SZBP z 22. novembra 2004 o predĺžení účinnosti a o zmene a doplnení rozhodnutia 2002/842/SZBP týkajúceho sa vykonania jednotnej akcie 2002/589/SZBP vzhľadom na príspevok Európskej únie k boju proti destabilizujúcemu akumulovaniu a rozširovaniu ručných zbraní a ľahkých zbraní v juhovýchodnej Európe

24.11.2004   
            
            
               SK
            
            
               Úradný vestník Európskej únie
            
            
               L 348/46
            
         
      ROZHODNUTIE RADY 2004/791/SZBP
   z 22. novembra 2004
   o predĺžení účinnosti a o zmene a doplnení rozhodnutia 2002/842/SZBP týkajúceho sa vykonania jednotnej akcie 2002/589/SZBP vzhľadom na príspevok Európskej únie k boju proti destabilizujúcemu akumulovaniu a rozširovaniu ručných zbraní a ľahkých zbraní v juhovýchodnej Európe
   RADA EURÓPSKEJ ÚNIE,
   so zreteľom na jednotnú akciu 2002/589/SZBP (1), a najmä na jej článok 6 v spojení s druhou zarážkou článku 23 ods. 2 Zmluvy o Európskej únii,
   keďže:
   
               (1)
            
            
               Rada prijala 21. októbra 2002 rozhodnutie 2002/842/SZBP (2) týkajúce sa príspevku Európskej únie k boju proti destabilizujúcemu akumulovaniu a šíreniu ručných zbraní a ľahkých zbraní v juhovýchodnej Európe, ktoré bolo zamerané na vykonanie jednotnej akcie 2002/589/SZBP, a ktoré umožnilo dať k dispozícii 200 000 EUR na tento účel.
            
         
               (2)
            
            
               Niektoré ciele sa nemôžu splniť do 31. decembra 2004, čo je dátum, kedy uplynie účinnosť rozhodnutia 2002/842/SZBP a iné ciele by sa mali konsolidovať a rozšíriť po tomto dátume. Príslušný projekt je viacročným projektom.
            
         
               (3)
            
            
               Rozhodnutie 2002/842/SZBP by sa preto malo zmeniť a doplniť a jeho účinnosť by sa mala predĺžiť,
            
         ROZHODLA TAKTO:
   Článok 1
   Rozhodnutie 2002/842/SZBP sa týmto mení a dopĺňa takto:
   
               1.
            
            
               V článku 2 ods. 1 sa finančná referenčná čiastka „300 000 EUR“ nahrádza čiastkou „330 000 EUR“.
            
         
               2.
            
            
               V článku 4 ods. 1 sa druhý pododsek nahrádza takto „Stráca účinnosť 31. decembra 2005“.
            
         Článok 2
   Toto rozhodnutie nadobúda účinnosť dňom jeho prijatia.
   Článok 3
   Toto rozhodnutie sa uverejní v Úradnom vestníku Európskej únie.
   
      V Bruseli 22. novembra 2004
      
         
            Za Radu
         
         
            predseda
         
         B. R. BOT
         
      
   
   
      (1)  Ú. v. ES L 191, 19. 7. 2001, s. 1.
   
      (2)  Ú. v. ES L 289, 26. 10. 2002, s. 1. Rozhodnutie zmenené a doplnené rozhodnutím 2003/807/SZBP (Ú. v. EÚ L 302, 20.11.2003, s. 39).